

VLADA REPUBLIKE HRVATSKE

Zagreb, 4. ožujka 2021.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Vlada Republike Hrvatske  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Verifikacija odgovora na zastupničko pitanje Zvonimira Troskota, u vezi s članovima Međuresornog povjerenstva za nabavu višenamjenskoga borbenog aviona |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

  *PRIJEDLOG*

KLASA:

URBROJ:

Zagreb,

 **PREDSJEDNIKU HRVATSKOGA SABORA**

PREDMET: Zastupničko pitanje Zvonimira Troskota, u vezi s članovima Međuresornog povjerenstva za nabavu višenamjenskoga borbenog aviona - odgovor Vlade

 Zastupnik u Hrvatskome saboru, Zvonimir Troskot, postavio je, sukladno s člankom 140. Poslovnika Hrvatskoga sabora („Narodne novine“, br. 81/13., 113/16., 69/17., 29/18., 53/20., 119/20. - Odluka Ustavnog suda Republike Hrvatske i 123/20.), zastupničko pitanje u vezi s članovima Međuresornog povjerenstva za nabavu višenamjenskoga borbenog aviona.

 Na navedeno zastupničko pitanje Vlada Republike Hrvatske daje sljedeći odgovor:

 Međuresorno povjerenstvo za nabavu višenamjenskoga borbenog aviona, u sadašnjem sastavu, imenovano je Odlukom o izmjeni Odluke o osnivanju Međuresornog povjerenstva za nabavu višenamjenskoga borbenog aviona 3. rujna 2020. i broji 15 članova. Zadaća mu je pripremiti i provesti postupak nabave te da predlaže Vladi Republike Hrvatske i drugim nadležnim tijelima donošenje odgovarajućih odluka.

 Mr. sc. Zvonimir Frka-Petešić, predstojnik Ureda predsjednika Vlade Republike Hrvatske i mr. sc. Daniel Markić, ravnatelj Sigurnosno-obavještajne agencije imenovani su u Međuresorno povjerenstvo za nabavu višenamjenskoga borbenog aviona, slijedom dužnosti koje obnašaju i na kojima zastupaju hrvatske nacionalne interese.

 Na temelju provedenog postupka od strane Međuresornog povjerenstva i mišljenja nadležnog odbora Hrvatskoga sabora sukladno članku 6. stavku 2. Zakona o obrani („Narodne novine“, br. 73/13., 75/15., 27/16., 110/17. - Odluka Ustavnog suda Republike Hrvatske, 30/18. i 70/19.) konačnu odluku o nabavi donijet će Vlada Republike Hrvatske.

PREDSJEDNIK

mr. sc. Andrej Plenković